שאלה: אלוקים באמת טוב מוחלט??: אני דיברתי עם מישהי שמדריכה שבט יובל על אמונה ואז היא אמרה לי תראה אני רוצה להאמין שאלוקים הוא טוב מוחלט אבל אני מסתכלת על מחניכים שלי וקשה לי להאמין בזה. אני והיא יודעים את התשובה שיתנו לנו אלוקים לא עושה את מה שאנחנו רואים כטוב ואלא את מה שבאמת טוב ואת מה שהוא חושב כטוב והוא צודק תמיד ואנחנו לא יכולים להבין את אלוקים. אבל זאת תשובה שקשה לקבל אין תשובה אחרת לשאלה כזאת?? חוץ מזה שיש בנו חלק אלוקי אז למה החלק הזה לא עונה לנו את התשובה או מראה לנו את מה שאלוקים רואה??
תשובה: לך, נכון! העליתם ביחד שאלה מאד אמתית וכנה. במיוחד כשנפגשים כמדריכים של החבר ה המיוחדים הללו, זה לא פשוט ולא קל. אבל היא עבודה חשובה מאין כמוה, ומגיע למי שמתמודד איתה שכוייח עצום!. ננסה להתייחס בתשובה לשאלות שהעליתם. אבל שתדע, שהנושא מצריך בירור אישי מלבד הרעיונות שניתן כאן. לכן אחרי קריאת התשובה או במהלכה תנסה תנסו ביחד לחשוב איך הרעיונות נוגעים למקרה שלכם, איפה הדברים נוגעים בכם ותמשיכו לפתח אותם הלאה, כמובן שאם עולות שאלות שלא מתיישבות אפשר בשמחה לפנות אלינו שוב, או אליי למייל המופיע כאן למטה. (הדברים נכתבו בלשון זכר, היה נראה לי שמדובר בשואל, אם לא, אז סליחה) קודם כל, כתבת נכון  שאלוקים לא עושה את מה שאנחנו רואים כטוב אלא את מה שבאמת טוב ואת מה שהוא חושב שטוב והוא צודק תמיד. ננסה לנתח את המשפט הזה. מה זה אומר שאלוקים לא עושה את מה שאנחנו רואים כטוב אלא את מה שבאמת טוב? אולי זה אומר שאלוקים עושה תמיד טוב?! אולי הבעיה היא אצלנו בראייה שלנו? נסביר. אלוקים הוא טוב מוחלט מפני שהוא שלם ואינסופי, העולם הוא התגלות של אלוקים, גילויי אלוקות ולכן הוא לא יכול להיות רע. בנוסף לכך, כתוב שה  ברא את העולם כדי להיטיב עם בני האדם. אז לפי כל זה, איך בכל זאת אנחנו רואים שיש "רוע" בעולם? ניתן לומר שה והרע הוא רק ביחסים.מה זה אומר  יחסים? ביחס שלנו אל הדברים, הרע הוא איך שאנחנו מתייחסים ותופסים את הדברים, איך שאנחנו מפרשים את המציאות. ואפשר לפרש את המציאות בכל מיני צורות ואין רק פירוש אחד למציאות. אפשר לראות את זה בצורה מובהקת בתקשורת, איך כלי תקשורת מפרש בצורה אחת את המציאות וכלי תקשורת אחר מפרש בצורה אחרת את המציאות. מהדברים הללו אפשר לומר שהראייה והתפיסה שלנו היא לא מוחלטת, היא מוגבלת ונגועת אינטרסים אישיים. לכן אנחנו לא מצליחים לראות את הראייה האמיתית, הישרה והאלוקית. כמו שכתבת "אנחנו לא יכולים להבין את אלוקים" זה לא להבין אותו, זה להבין את המציאות כפי שהיא באמת, אין לנו את הכלים ואת היכולת לראות את המציאות כפי שהיא בלבד בלי נגיעות כאלה ואחרות. נמשיך עם הדברים הללו הלאה, לנושא שלנו. מוגבלים. אין לנו את היכולת המלאה להבין את המציאות כפי שהיא. אנחנו לא מצליחים לראות את הטוב שיוצא מכך שמישהו מוגבל או נכה או לא "רגיל" בצורה אחרת. אבל בטוח בוודאות שיש בבריאה הזו טוב, שיוצא מזה טוב. אפשר לומר גם שאם ה  ברא אותו, זאת אומרת שהוא גילוי של ה  אז הוא טוב, הטוב המוחלט ברא אותו. אפשר לומר שהוא גילוי של טוב. (נפרט על כך בהמשך) אמרנו שיש לנו ראייה מוגבלת על המציאות לכן אנחנו לא מצליחים לראות את הטוב באדם המוגבל. אבל בכל זאת אנחנו יכולים לנסות להרחיב את הראיה שלנו. ננסה בשורות הבאות להביא ראיה אחרת על המציאות הזו שאולי תרחיב את המבט על המציאות הזו. למה באנו לכאן לעולם? אפשר להגיד את זה במילים שונות ומגוונות, היות וזה לא עיקר ענייננו לא נאריך בזה, אם אתה רוצה שנאריך אתה מוזמן לכתוב לנו שוב או למייל האישי שלי שמופיע כאן למטה. באנו לעולם כדי לתקן, לתקן עולם במלכות שד-י, להעלות את העולם מדרגה אחת מעל, מעל הגשמיות. וכן להכניס את הרוחניות בגשמיות, אתה יכול לקרוא לזה גם לקדש שם ה  בעולם. כל אחד ואחד מאיתנו משתדל לעשות זאת בדרך המתאימה לו והנכונה לו. גם המוגבלים שבנינו באו לתקן דבר מה בעולם. אולי אנחנו לא רואים שהם ממש בפועל מתקנים אבל הם בטוח מתקנים. יכול להיות גם בצורה אקטיבית, שהם מאירים את העולם ומשמחים אותו (לרוב הם אנשים מאד שמחים). אבל יכול להיות גם בצורה פסיבית. נתעכב שנייה על הכוונה של לתקן את העולם בצורה פסיבית. כשמישהו עוזר למישהו אחר, נראה לנו בעין שלנו שהעוזר נותן לנעזר, והעוזר לא מקבל כמעט כלום. אך אם נתבונן בעין יותר מעמיקה, מי מקבל באמת יותר? מי עובד על מידותיו יותר? אפשר לראות שהעוזר מקבל הרבה מהעזרה שהוא מעניק. המקבל מקבל יותר ממה שהוא נותן. הוא הופך להיות אדם טוב יותר, רחמן יותר, ואת יכולה להמשיך לבד מה עושה לנו הנתינה לאחר (את יכולה לראות על עצמך מה עשתה בך ההדרכה, לאיזה אדם היא הפכה אותך). כך גם בנושא שלנו, כשאני מסייעת או אפילו רק מחייכת לאדם אחר, אולי לאדם שונה ממני, זה פותח בי נקודות חדשות שלא היו בי קודם. מרחיב את אישיותי לרבדים אחרים שאולי היו חבויים בי עד הרגע שנתבקשתי לסייע. ואולי דווקא בגלל הרצון שהעולם יהיה טוב ויתקדם, ה  הוא בורא אנשים כאלה מיוחדים ואחרים. לפני שנסיים, דבר אחרון שנתייחס אליו הוא השאלה שלך-  אם יש בנו חלק אלוקי למה אנחנו לא רואים את מה שה  רואה?  (ברגל אחת, אם יהיו עוד קושיות אתה מוזמן לכתוב אלינו שוב בעניין זה) נבהיר- ה  הוא שלם, הוא אינסופי, הוא לא ניתן לחילוק! עם זאת, יש בנו גילוי אלוקות, אנחנו מגלים בנוכחות שלנו אלוקות, זה לא חלק מאלוקים, זהו התגלות מסוימת של אלוקים. הבעיה היא שהחלק האלוקי שבנו-הגילוי, מצד אחד רוצה וכוסף להידבק במקורו - בה. אך מצד שני הוא מחובר עם הגוף, ולגוף יש את הדרישות  התאוות שלו. מה שמונע מהחלק האלוקי-גילוי להתגלות לבוא לידי ביטוי, בעיקר, זה המחסומים שהגוף חוסם ומונע אותו. ולכך יש לזכך את הגוף. כמו מנורה- אם אנו רוצים שתאיר בבהירות ובחדות צריך לנקות את הזכוכית המקיפה אותה. כך גם הגוף נדרש לניקוי ושפשוף כדי שלא יהא מונע מאור הנשמה להאיר כלפי חוץ.  ניקוי  זה פותר המון שאלות. איך עושים את ה ניקוי  הזה? ע"י לימוד תורה והתעסקות בה. ע"י עיסוק בתורה אנחנו מנקים את המחסומים שיש עלינו ומרחיבים את המבט שלנו על כל המציאות. כמובן שאין זה לוקח יומיים, אלא השקידה בתורה לאורך זמן היא מביאה מבט רחב על המציאות הקיימת בעולם. אפשר להמחיש זאת בדוגמה בתלמידי חכמים בדור שלנו, למה מתייעצים איתם על נושאים שונים הן ברמת הפרט והן ברמת הכלל? משום שהם סיגלו לעצמם ע"י לימוד התורה הרב שלמדו, הסתכלות רחבה על דברים והורידו מחסומים שלפשוטי העם חוסמים את הראייה הרחבה והכוללת. מקווה שמעט מהדברים שהעלינו כאן יתנו כיווני חשיבה נוספים בנושא הטעון הזה. לשאלות, הערות או תגובות על הנכתב כאן, אפשר תמיד לפנות אלינו או באתר או במייל שמופיע כאן. בהצלחה רבה!! הרבה שמחה וטוב, רינת. rinathaber gmail.com.